# Sara Jo

| Sara Jo |
| --- |
| Sara Jo na Paradi ponosa u Beogradu 2021. godine |
| Lični podaci |
| Ime po rođenju | Sara Jovanović |
| Datum rođenja | (1993-10-29)29. oktobra 1993. |
| Mjesto rođenja |  Rim, Italija |
| Zanimanje | * pevačica
* manekenka
* glumica
 |
| Muzički rad |
| Period aktivnosti | 2011—danas |
| Žanr | * pop
* R&B
* dance pop
 |
| Diskografska kuća | * IDJ Tunes
* Bassivity
 |
| Povezani izvođači | Moje 3 |

**Sara Jovanović** (Rim, 29. oktobar 1993) srpska je kantautorka, plesačica, manekenka i glumica. Postala je poznata 2012. kada je osvojila treće mesto u pevačkom takmičenju *Prvi glas Srbije*. Kao članica grupe Moje 3, Jovanovićeva je predstavljala Srbiju na Pesmi Evrovizije 2013. sa pesmom „Ljubav je svuda”. Zauzeli su 11. mesto u polufinalu, ne uspevši da dođu do samog finala.

Godine 2014. objavila je debitantski solo singl „Ko je ovde ko”. Usledio je niz drugih samostalnih pesama, uključujući „Nemam vremena za to” (2017), „Mili mili” (2019) i „Muškarčina” (2022). Debi album *Bez kontrole* izdala je u junu 2023. Pre albuma, prethodila su mu dva singla: „Divlja” (2021) i „Zar ne” (2022).

Osim toga, takmičila se u prvoj sezoni *Tvoje lice zvuči poznato*, a bavila se i pozorišnom, televizijskom i glasovnom glumom. Od početka svoje karijere bila je manekenka za modne kampanje, uključujući kontinuiranu saradnju sa brendom Adidas.

## Detinjstvo i mladost

Rođena 29. oktobra 1993. u Rimu, Sara je odrasla dvojezično na srpskom i italijanskom kao jedino dete vaspitačice Jasne Jovanović i službenika Ministarstva spoljnih poslova Saše Jovanovića. Od ranog detinjstva pokazivala je interesovanje za muziku i nastupe, baveći se baletom i hip hop plesom. Jovanovićeva navodi izvođače iz kasnih 90-ih i ranih 2000-ih kao što su Britni Spirs, TLC, Dženifer Lopez i Destiny's Child kao najveći uticaj na muziku. Njena porodica se 2009. godine preselila u Beograd, gde je Sara završila Treću gimnaziju. Zatim je studirala italijanski jezik na Filološkom fakultetu Univerziteta u Beogradu.

## Život i karijera

### 2011—2016: Početak karijere, *Prvi glas Srbije* i Evrovizija s Moje 3

200x200piskel
Jovanovićeva je muzičku karijeru započela 2011. godine pobedom na konkursu srpskog časopisa „Story” sa naslovnicama koje je postavljala na YouTube. Za nagradu je dobila priliku da snimi svoju prvu pesmu, pod nazivom „Zauvek”, koju je izvela u kasnovečernjem tok-šouu *Veče sa Ivanom Ivanovićem*. Sledeće godine Jovanovićeva je takođe predstavljena na četiri pesme koje je reper MCN objavio za njegov istoimeni debi album.

Godine 2012. bila je na audiciji za drugu sezonu srpskog televizijskog pevačkog takmičenja *Prvi glas Srbije*, pevajući pesmu Bijonse „Halo” pred žirijem kog su činili Vlado Georgiev, Aleksandra Radović i Saša Milošević Mare. Nakon što je prošla kroz prvu fazu, pod mentorstvom Radovićeve, Jovanovićeva je prešla na emisije uživo, gde je bila zapažena po svom estradnom umeću, pa je srpski Cosmopolitan nazvao „novom energijom na muzičkoj sceni”. Jovanovićeva je posle devet sedmica takmičenja stigla do finala gde je završila kao trećeplasirana, iza Nevene Božović i Mirne Radulović.

U februaru naredne godine najavljeno je da će tri finalistkinje takmičenja formirati devojačku grupu Moje 3 kako bi se takmičile na muzičkom festivalu Beosong 2013. godine. Početkom marta izvele su „Ljubav je svuda”, pobedivši sa 42,5% glasova publike i postale srpske predstavnice za Pesmu Evrovizije 2013. u Malmeu. Tokom prvog polufinala Evrovizije, koje je održano 14. maja, Moje 3 su nastupile kao poslednji izvođač večeri, na kraju se plasirale na 11. mesto sa 46 bodova i tako nisu uspele da se plasiraju u finale. Dalje, dobile su nagradu *Barbara Deks* za najgore obučenog izvođača.

Posle Evrovizije, Jovanovićeva je nastavila solo karijeru sa pesmom „Ujutru”, koju je objavio IDJ Tunes, u saradnji sa Markom Mandićem, koja je predstavljena na njegovom debitantskom EP-u. Između septembra i decembra pojavila se u prvoj sezoni takmičenja *Tvoje lice zvuči poznato*, pobedivši u 10. epizodi izvođenjem pesme „Unconditionally” kao Kejti Peri. U finalu 28. decembra zauzela je drugo mesto, iza pobednice sezone, Ane Kokić. Početkom 2014. Jovanovićeva je obradila pesmu „Provokacija” crnogorskog pevača Bobana Rajovića za film *Mali Budo*. Sarin debitantski solo singl, pod nazivom „Ko je ovde ko”, objavio je IDJ Tunes. U martu 2015. objavila je baladu „Mahovina”, a kasnije u julu 2016. „Probaj”, pod uticajem regea. Jovanovićeva se ponovo udružila sa Markom Mandićem u oktobru 2016. kako bi obradila pesmu „Troje” grupe Moby Dick za film *Jesen samuraja*. Pepeljugu je tumačila kao glavnu ulogu u mjuziklu, koji je premijerno prikazan u beogradskom Sava centru 25. decembra, a kasnije i u pozorištima širom Srbije.

### 2017—2020: Novi imidž i značajniji uspeh

Jovanovićeva je 2017. godine potpisala ugovor sa beogradskom hip hop izdavačkom kućom Bassivity Music i u maju objavila svoj elektropop singl „Nemam vremena za to”, koji je producirao Coby. Muzički spot za pesmu je sakupio preko deset miliona pregleda na YouTube-u, postavši njen singl sa najviše pregleda do sada. Iste godine Jovanovićeva je sarađivala i sa kućom Universal Music Serbia za Tuborg GreenFest na singlu „Samo ti”, koji je semplirao „Tuborg Beat” Major Lazer-a. Do kraja 2017. nominovana je za najboljeg izvođača na prostoru MTV Adrije na dodeli MTV Europe Music Awards-a. U maju sledeće godine objavila je singl „Lava”.

200x200piskel
Singl „Bez sna” je objavljen početkom 2019. godine, a zatim „Mili, mili” u julu. Tokom leta 2019. Sara je krenula na regionalnu turneju, nastupajući na muzičkim festivalima kao što je Exit. Iste godine je glumila u nekoliko epizoda srpske televizijske serije *Sinđelići*. Takođe je bila mentor na pevačkom takmičenju koje je organizovala Coca-Cola, pod nazivom *Discovered by Coke*. Za pobednika je na kraju proglašen njen takmičar Predrag Simić, sa kojim je u okviru takmičenja objavila i pesmu pod nazivom „Kao nikad pre”.

Jovanovićeva je u januaru 2020. izvela splet svojih hitova na dodeli nagrada Music Awards Ceremony 2020. godine. Njen singl „Kaži mi” objavljen je u aprilu iste godine. U julu je u okviru projekta Radija S *Zvezde pevaju zvezde* obradila je „Neko te ima noćas” Van Gogh-a.

Sara je pozajmila glas Loli Zečici u srpskoj sinhronizaciji filma *Space Jam: A New Legacy*. Zatim je u julu sarađivala sa pevačicom Editom na njihovom duetu „Varalica”. U oktobru je objavila vodeći singl „Divlja” sa svog predstojećeg debi albuma. Krajem 2021. iz uprave Beograda najavljeno je da će Jovanovićeva, pored Marije Šerifović i Jelene Karleuše, nastupiti ispred Doma Narodne skupštine Republike Srbije tokom Novogodišnje noći. U decembru je nastupila na singlu „On” hrvatske pevačice, Franke.

### 2022—danas: *Pesma za Evroviziju ’22* i *Bez kontrole*

Dana 8. februara 2022. objavljena je njena pesma pod nazivom „Muškarčina” za Pesmu za Evroviziju '22, koji je organizovala Radio-televizije Srbije da izabere predstavnika Srbije na Pesmi Evrovizije 2022. godine. Pesma, koju su napisali Coby i Bojana Vunturišević, sadrži karakteristike srpske narodne muzike i opisana je kao eksperimentalni pop. Od 36 učesnika, pre samog takmičenja, „Muškarčina” je sakupila najviše pregleda na YouTube-u. Nastupila je u drugoj polufinalnoj večeri, 4. marta, gde je osvojila prvo mesto sa 22 poena i omogućila prolazak u finale. U finalu je dobila 21.253 SMS glasova, odnosno 10 poena od publike i 46 glasa, odnosno 10 poena od žirija što ju je sveukupno pozicioniralo na drugo mesto sa 20 poena.

Dana 19. juna 2023, objavila je da će njen debitantski album *Bez kontrole* izaći dva dana kasnije, sa 8 novih pesama i prethodno objavljenim singlovima *Divlja* i *Zar ne*.

## Imidž u javnosti

### Stil

Pored muzike, Sara Jo je poznata i po svom modnom stilu. Od početka karijere radila je za Adidas u Srbiji sa singlom „Ko je ovde ko” (2014).

### Filantropija

U novembru 2013. Jovanovićeva je sarađivala sa izvođačima kao što su Tropico Band i Dženan Lončarević, uz tekstopisca Andreja Ilića, na humanitarnom singlu pod nazivom „Molio sam anđele”. Prihod od singla išao je za lečenje dvadesetdvogodišnje žene obolele od raka kostiju.

Takođe je poznata po tome što je svoju slavu koristila kao platformu za zagovaranje LGBT prava. Prvi nastup na Paradi ponosa u Beogradu Jovanovićeva je održala u septembru 2019, kada je dobila titulu „kume Prajda”. Tokom 2021. godine zalagala se za legalizaciju istopolnih partnerstava u Srbiji i nastupila je na ceremoniji zatvaranja WorldPride događaja u Kopenhagenu zajedno sa srpskim dreg kraljicama Aleksom Elektrom i Ditom fon Bil.

Jovanovićeva je 2020. godine na konferenciji TEDxMasarikova u Zenici održala govor u kojem se osvrnula na lične borbe oko slave. Od 2021. godine obavlja i funkciju ambasadora Saveta Evrope protiv govora mržnje.

## Privatni život

Jovanovićeva je bila u jednogodišnjoj vezi sa odbojkašem Aleksandrom Atanasijevićem, koja je prekinuta u maju 2014. godine. U februaru 2015. objavljeno je da se zabavlja sa srpskim glumcem Viktorom Savićem. Par je raskinuo sledeće godine. Između 2016. i 2018. godine bila je ljubavno povezana sa reperom i piscem Marčelom. Dve i po godine je bila u vezi sa producentom Milkom Babićem, a njihov raskid je potvrdila krajem 2021. godine. Trenutno je u vezi sa slovenačkim koreografom i plesačem iz Ljubljane, Žigom Sotlarom.

Jovanovićeva je bliska prijateljica sa modnom influenserom Dunjom Jovanić i često se pojavljuje u njenim vlogovima. Njih dve su prikazane u rijaliti televizijskoj seriji *JoJo na točkovima* 2020. godine.

## Nagrade i nominacije

| Godina
 | Nagrada
 | Kategorija
 | Nominovana/rad
 | Rezultat
 | Ref. |
| --- | --- | --- | --- | --- | --- |
| 2013.
 | Beosong
 |  | „Ljubav je svuda” (kao deo Moje 3)
 | 1. mesto
 |  |
| Pesma Evrovizije
 |  | Ispale u polufinalu
 |  |
| Nagrada Barbara Deks
 | Najgore obučeni izvođač
 | Nastup pesme „Ljubav je svuda” na Pesmi Evrovizije 2013. (kao deo Moje 3)
 | Dobitnik
 |  |
| 2015.
 | Nagrada Naxi palma
 | Najbolja pesma
 | „Mahovina”
 | Dobitnik
 |  |
| 2017.
 | MTV Europe Music Awards
 | Najbolji izvođač na prostoru MTV Adrije
 | ona
 | Nominacija
 |  |
| 2018.
 | MTS Vision Festival
 | Najbolja koreografija
 | „Nemam vremena za to”
 | Dobitnik
 |  |
| 2019.
 | Music Awards Ceremony
 | Elektro i alternativna pop numera godine
 | Nominacija
 |  |
| Muzički video godine
 | „Lava”
 | Nominacija
 |
| 2020.
 | Alternativna pop numera
 | „Mili, mili”
 | Nominacija
 |  |
| Muzički video godine
 | „Bez sna”
 | Nominacija
 |
| 2020.
 | Oskar popularnosti u Banjoj Luci
 | Najbolji alternativni pevač
 | ona
 | Dobitnik
 |  |
| 2022.
 | Pesma za Evroviziju ’22
 |  | „Muškarčina”
 | 2. mesto
 |  |
| 2023.
 | Music Awards Ceremony
 | Urban pop numera
 | Nominacija
 |  |
| Muzički video
 | „Divlja”
 | Dobitnik
 |  |
| Alternativna pop numera
 | „Zar ne”
 | Nominacija
 |  |
| Nju ejdž kolaboracija
 | „On” (sa Frankom)
 | Nominacija
 |  |

## Diskografija

### Studijski albumi

* *Bez kontrole* (2023)

### Singlovi

#### Kao glavni izvođač

| Naziv
 | Godina
 | Album
 |
| --- | --- | --- |
| „Zauvek”
 | 2011.
 | nealbumski singlovi |
| „Ljubav je svuda” (kao deo Moje 3) | 2013.
 |
| „Ko je ovde ko”
 | 2014.
 |
| „Mahovina”
 | 2015.
 |
| „Probaj”
 | 2016.
 |
| „Nemam vremena za to”
 | 2017.
 |
| „Samo ti”
 |
| „Lava”
 | 2018.
 |
| „Bez sna”
 | 2019.
 |
| „Mili, mili”
 |
| „Kao nikada pre” (sa Predragom Simićem) | 2020.
 |
| „Kaži mi”
 |
| „Varalica” (sa Editom) | 2021.
 |
| „Divlja”
 | *Bez kontrole* |
| „On” (sa Frankom) | nealbumski singlovi |
| „Muškarčina”
 | 2022.
 |
| „Zar ne”
 |
| „U glavi”
 | 2023.
 | *Bez kontrole* |

Spisak pesama na albumu *Bez kontrole*
| Pesma
 | Godina
 |
| --- | --- |
| „Divlja”
 | 2021.
 |
| „Zar ne”
 | 2022.
 |
| „Zlo”
 | 2023.
 |
| „U glavi”
 |
| „Tako hodam”
 |
| „Privatni manijak”
 |
| „Želim”
 |
| „Glas”
 |
| „Sandra Meljničenko”
(sa Mimi Mercedez)

 |
| Sudar
 |

#### Promotivni singlovi

| Naziv
 | Godina
 | Album
 |
| --- | --- | --- |
| „Molio sam anđele” (sa Tropico Band-om, Dženanom Lončarevićem i Andrejem Ilićem) | 2013.
 | nealbumski singlovi |
| „Mahovina” (uživo)
 | 2016.
 |
| „Ko je ovde ko” (uživo)
 |
| „Neko te ima”
 | 2020.
 |
| „Stupid Love” (kaver)
 | 2021
 |
| „Bez sna” (2021)
 |

### Drugi nastupi

| Naziv
 | Godina
 | Drugi izvođač(i)
 | Album
 |
| --- | --- | --- | --- |
| „Ona”
 | 2012.
 | MCN
 | *Ćelija 44* |
| „Momenat”
 |
| „Ti i ja”
 |
| „Neka ti lice prekrije osmeh”
 |
| „Ujutru”
 | 2013.
 | Marko Mandić
 | *Ramdagadam* |
| „Manje više”
 | 2016.
 | Kiki Lesendrić, Piloti
 | *Širom zatvorenih očiju* |

## Filmografija

Film

| Godina
 | Naziv
 | Uloga
 | Napomene
 |
| --- | --- | --- | --- |
| 2018.
 | *Čarobni princ* | Uspavana lepotica
 | srpska sinhronizacija
 |
| 2021.
 | *Svemirski basket: Novo nasleđe* | Lola Zečica
 | srpska sinhronizacija
 |

### Videografija

| Spot | Godina | Režiser
 |
| --- | --- | --- |
| *Molio sam anđele* | 2013 | Andrej Ilić
 |
| *Ti i ja* | 2013 | Rasta
 |
| *Ujutru* | 2013 | Andrej Ilić
 |
| *Ko je ovde ko* | 2014 | Andrej Ilić
 |
| *Mahovina* | 2014 | Andrej Ilić
 |
| *Probaj* | 2016 | Andrej Ilić
 |
| *Troje* | 2016 | Lazar Bodroža
 |
| *Nemam vremena za to* | 2017 | Rollercoaster
 |
| *Samo ti* | 2017 | Nemanja Đerić
 |
|  *Lava* | 2018 | Ana Žugić, Lazar Bogdanović
 |
| *Bez sna* | 2019 | Lazar Bogdanović
 |
| *Mili, mili* | 2019 | Lazar Bogdanović
 |
| *Kao nikada pre* | 2019 | Nemanja Novaković
 |
| *Kaži mi* | 2020 | Lazar Bogdanović
 |
| *Neko te ima* | 2020 | Lazar Bogdanović
 |
| *Varalica* | 2021 | Kukla
 |
| *On* | 2021 | Nemanja Novaković
 |
| *Divlja* | 2022 | Kukla
 |
| *Zar ne* | 2022 | Luka Sepćić
 |
| U glavi
 | 2023
 | Kukla
 |

Televizija

| Godina
 | Naziv
 | Uloga
 | Napomene
 |
| --- | --- | --- | --- |
| 2012.
 | *Prvi glas Srbije* | sebe
 | takmičarka; trećeplasirana
 |
| 2013.
 | *Beosong* | takmičarka kao deo Moje 3; pobednica
 |
| *Pesma Evrovizije* | takmičarka kao deo Moje 3; 11. mesto u prvom polufinalu
 |
| *Tvoje lice zvuči poznato* | takmičarka; drugoplasirana
 |
| 2019.
 | *Sinđelići* | Luna
 | sporedna uloga (7 epizoda)
 |
| 2020.
 | *JoJo na točkovima* | sebe
 | rijaliti-šou
 |

## Izvori

## Vanjske veze

* Sara Jo na Twitteru
* Sara Jo na Instagramu
* Profil na stranici Prve srpske televizije Arhivirano 2013-11-24 na Wayback Machine-u
* Članci o Sari Jovanović na stranici Blica